

**KLAIPĖDOS MIESTO SAVIVALDYBĖS**

**ADMINISTRACIJOS DIREKTORIUS**

**ĮSAKYMAS**

**DĖL KLAIPĖDOS LOPŠELIO-DARŽELIO „PURIENA“ VEIKLOS ORGANIZAVIMO PASTATO NAIKUPĖS G. 27 REKONSTRUKCIJOS METU PRIEMONIŲ PLANO PATVIRTINIMO**

2016 m. sausio 28 d. Nr. AD1-266

Klaipėda

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 7 punktu ir Lietuvos Respublikos švietimo įstatymo 58 straipsnio 2 dalies 2 punktu:

1. Tvirtinu Klaipėdos lopšelio-darželio „Puriena“ veiklos organizavimo pastato Naikupės g. 27 rekonstrukcijos metu priemonių planą (pridedama).

2. Pripažįstu netekusiu galios Klaipėdos miesto savivaldybės administracijos direktoriaus 2015 m. balandžio 22 d. įsakymą Nr. AD1-1082 „Dėl Klaipėdos lopšelio-darželio „Puriena“ veiklos organizavimo pastato Naikupės g. 27 rekonstrukcijos metu priemonių plano patvirtinimo“.

|  |  |
| --- | --- |
| Savivaldybės administracijos direktorius | Saulius Budinas |

Parengė

Švietimo skyriaus vyriausioji specialistė

Stefanija Vancevičienė, tel. 39 61 50

2016-01-26

|  |
| --- |
| PATVIRTINTA |
| Klaipėdos miesto savivaldybės administracijos |
| direktoriaus 2016 m. sausio 28 d. |
| įsakymu Nr. AD1-266 |

**KLAIPĖDOS LOPŠELIO-DARŽELIO „PURIENA“ VEIKLOS ORGANIZAVIMO PASTATO NAIKUPĖS G. 27 REKONSTRUKCIJOS METU PRIEMONIŲ PLANAS**

|  |  |  |  |
| --- | --- | --- | --- |
| Eil.  Nr. | Priemonės pavadinimas | Data | Atsakingi asmenys ar vykdytojai |
| **1.** | **Teisės aktų parengimas ir priėmimas** |  |  |
| 1.1. | Klaipėdos miesto savivaldybės administracijos direktoriaus įsakymo projektas „Dėl Klaipėdos lopšelio-darželio „Puriena“ turto ir inventoriaus saugojimo įstaigos rekonstrukcijos metu“ | Iki 2016 m. gegužės mėn. | Klaipėdos miesto savivaldybės administracija |
| 1.2. | Klaipėdos lopšelio-darželio „Puriena“ direktoriaus įsakymas „Dėl darbo sąlygų pakeitimo įstaigos rekonstrukcijos metu“ | 2016 m. gegužė–  birželis | Lopšelio-darželio „Puriena“ direktorius |
| 1.3. | Sutarčių dėl ugdymo proceso ir administracinės veiklos organizavimo kitose įstaigose projektų parengimas ir pasirašymas | 2016 m. gegužė–rugpjūtis | Klaipėdos miesto savivaldybės administracija, lopšelių-darželių „Puriena“ „Du gaideliai“, „Žemuogėlė“ , „Pakalnutės“ mokyklos-darželio, „Smeltės“ progimnazijos, Vydūno gimnazijos, Ievos Simonaitytės mokyklos direktoriai |
| 1.4. | Nereikalingo ir nenaudojamo turto perdavimas kitoms švietimo įstaigoms Klaipėdos miesto savivaldybės tarybos sprendimu arba jo nurašymas | 2016 m. gegužė–rugpjūtis | Klaipėdos miesto savivaldybės administracija, lopšelio-darželio „Puriena“ direktorius |
| **2.** | **Klaipėdos lopšelio-darželio „Puriena“ (Naikupės g. 27) ikimokyklinių ir priešmokyklinių grupių veiklos perkėlimas į kitas įstaigas** |  |  |
| 2.1. | Dviejų priešmokyklinių grupių veiklos perkėlimas į Klaipėdos Vydūno gimnazijos patalpas (Sulupės g. 26): | Nuo 2016 m. birželio mėn. iki pastato rekonstrukcijos pabaigos | Lopšelio-darželio „Puriena“ ir Vydūno gimnazijos direktoriai |
| 2.1.1. | patalpų paruošimas, ugdymo sąlygų sudarymas dviejų priešmokyklinio ugdymo grupių veiklai Vydūno gimnazijos patalpose | 2016 m. birželis–rugpjūtis | Vydūno gimnazijos direktorius |
| 2.1.2. | lopšelio-darželio „Puriena“ 3,3 pedagoginių darbuotojų etato (2,2 priešmokyklinio ugdymo pedagogo, 1,1 auklėtojo), 2 auklėtojo padėjėjų, 1 virėjo perkėlimas dirbti su priešmokyklinio ugdymo grupių vaikais Vydūno gimnazijos patalpose. Darbuotojų darbo santykiai tęsiami lopšelyje-darželyje „Puriena“ | 2016 m. rugsėjis | Lopšelio-darželio „Puriena“ direktorius |
| 2.1.3. | dviejų priešmokyklinio ugdymo grupių veiklos vykdymas Vydūno gimnazijos patalpose | Nuo 2016 m. rugsėjo mėn. iki pastato rekonstrukcijos pabaigos | Lopšelio-darželio „Puriena“ ir Vydūno gimnazijos direktoriai |
| 2.2. | Vienos priešmokyklinės ugdymo grupės veiklos perkėlimas į Klaipėdos „Smeltės“ progimnazijos patalpas (Reikjaviko g. 17): | Nuo 2016 m. birželio mėn. iki pastato rekonstrukcijos pabaigos | Lopšelio-darželio „Puriena“ ir „Smeltės“ progimnazijos direktoriai |
| 2.2.1. | patalpų remontas ir jų pritaikymas priešmokyklinio ugdymo grupės veiklai „Smeltės“ progimnazijos patalpose | 2016 m. birželis–rugpjūtis | „Smeltės“ progimnazijos direktorius |
| 2.2.2. | baldų, inventoriaus ir ugdymo priemonių perkėlimas į progimnazijos patalpas | 2016 m. birželis | Lopšelio-darželio „Puriena“ direktorius |
| 2.2.3. | lopšelio-darželio „Puriena“ 1,6 pedagoginių darbuotojų etato (1,1 priešmokyklinio ugdymo pedagogo, 0,5 auklėtojo) ir 1 auklėtojo padėjėjo perkėlimas dirbti su priešmokyklinio ugdymo grupės vaikais „Smeltės“ progimnazijos patalpose. Darbuotojų darbo santykiai tęsiami lopšelyje-darželyje „Puriena“ | Nuo 2016 m. rugsėjo mėn. iki pastato rekonstrukcijos pabaigos | Lopšelio-darželio „Puriena“ direktorius |
| 2.2.4. | vienos priešmokyklinio ugdymo grupės veiklos vykdymas „Smeltės“ progimnazijos patalpose | Nuo 2016 m. rugsėjo mėn. iki pastato rekonstrukcijos pabaigos | Lopšelio-darželio „Puriena“ ir „Smeltės“ progimnazijos direktoriai |
| 2.3. | 1 lopšelio grupės veiklos perkėlimas į Klaipėdos lopšelio-darželio „Du gaideliai“ (Laukininkų g. 56) patalpas: | Nuo 2016 m. birželio mėn. iki pastato rekonstrukcijos pabaigos | Lopšelių-darželių „Puriena“ ir ,,Du gaideliai“ direktoriai |
| 2.3.1. | ugdymo priemonių, vaikų maitinimui ir kito reikalingo inventoriaus perkėlimas į lopšelio-darželio „Du gaideliai“ patalpas | 2016 m. birželis | Lopšelio-darželio „Puriena“ direktorius |
| 2.3.2. | lopšelio-darželio „Puriena“ 1,6 auklėtojo etato, 1 auklėtojo padėjėjo perkėlimas dirbti su lopšelio grupės vaikais lopšelio-darželio „Du gaideliai“ patalpose. Darbuotojų darbo santykiai tęsiami lopšelyje-darželyje „Puriena“ | Nuo 2016 m. rugsėjo mėn. iki pastato rekonstrukcijos pabaigos | Lopšelio-darželio „Puriena“ direktorius |
| 2.3.3. | 1 lopšelio grupės veiklos vykdymas lopšelio-darželio „Du gaideliai“ patalpose | Nuo 2016 m. rugsėjo mėn. iki pastato rekonstrukcijos pabaigos | Lopšelių-darželių „Puriena“ ir ,,Du gaideliai“ direktoriai |
| 2.4. | Dviejų ikimokyklinio ugdymo grupių (1 lopšelio, 1 darželio) veiklos perkėlimas į Klaipėdos lopšelio-darželio „Žemuogėlė“ (Statybininkų pr. 20) patalpas: | Nuo 2016 m. birželio mėn. iki pastato rekonstrukcijos pabaigos | Lopšelių-darželių „Puriena“ ir ,,Žemuogėlė“ direktoriai |
| 2.4.1 | sporto salės remontas ir jos pritaikymas ikimokyklinio ugdymo grupės veiklai lopšelio-darželio „Žemuogėlė“ patalpose | 2016 m. birželis–rugpjūtis | Lopšelio-darželio „Žemuogėlė“ direktorius |
| 2.4.2. | naujų baldų įsigijimas, inventoriaus ir ugdymo priemonių perkėlimas į lopšelio-darželio „Žemuogėlė“ patalpas | 2016 m. birželis–rugpjūtis | Lopšelio-darželio „Puriena“ direktorius |
| 2.4.3. | lopšelio-darželio „Puriena“ 3,3 auklėtojų etato, 2 auklėtojo padėjėjų, 0,5 pagalbinio darbininko virtuvei perkėlimas į lopšelį-darželį „Žemuogėlė“ dirbti su ikimokyklinio ugdymo grupių vaikais. Darbuotojų darbo santykiai tęsiami lopšelyje-darželyje „Puriena“ | Nuo 2016 m. rugsėjo mėn. iki pastato rekonstrukcijos pabaigos | Lopšelio-darželio „Puriena“ direktorius |
| 2.4.4. | 2 lopšelio-darželio „Puriena“ ikimokyklinio ugdymo grupių (1 lopšelio, 1 darželio) veiklos vykdymas lopšelio-darželio „Žemuogėlė“ patalpose | Nuo 2016 m. rugsėjo mėn. iki pastato rekonstrukcijos pabaigos | Lopšelių-darželių „Žemuogėlė“ ir „Puriena“ direktoriai |
| 2.5. | Dviejų ikimokyklinio ugdymo grupių veiklos perkėlimas į Klaipėdos „Pakalnutės“ mokyklos-darželio (I. Simonaitytės g. 15) patalpas: | Nuo 2016 m. birželio mėn. iki pastato rekonstrukcijos pabaigos | Lopšelio-darželio „Puriena“ ir ,,Pakalnutės“ mokyklos-darželio direktoriai |
| 2.5.1 | 2 klasių patalpų remontas ir jų pritaikymas ikimokyklinio ugdymo grupių veiklai „Pakalnutės“ mokyklos-darželio patalpose | 2016 m. birželis–rugpjūtis | ,,Pakalnutės“ mokyklos-darželio direktorius |
| 2.5.2. | naujų baldų įsigijimas, inventoriaus ir ugdymo priemonių perkėlimas į „Pakalnutės“ mokyklos-darželio patalpas | 2016 m. birželis–rugpjūtis | Lopšelio-darželio „Puriena“ direktorius |
| 2.5.3. | lopšelio-darželio „Puriena“ 3,3 auklėtojų etato, 2 auklėtojo padėjėjų, 1 virėjo perkėlimas į „Pakalnutės“ mokyklą-darželį dirbti su ikimokyklinio ugdymo grupių vaikais. Darbuotojų darbo santykiai tęsiami lopšelyje-darželyje „Puriena“ | Nuo 2016 m. rugsėjo mėn. iki pastato rekonstrukcijos pabaigos | Lopšelio-darželio „Puriena“ direktorius |
| 2.5.4. | 2 lopšelio-darželio „Puriena“ ikimokyklinio ugdymo grupių (2 darželio) veiklos vykdymas „Pakalnutės“ mokyklos-darželio patalpose | Nuo 2016 m. rugsėjo mėn. iki pastato rekonstrukcijos pabaigos | Lopšelio-darželio „Puriena“ ir ,,Pakalnutės“ mokyklos-darželio direktoriai |
| 2.6. | Dviejų ikimokyklinio ugdymo grupių veiklos perkėlimas į Klaipėdos Ievos Simonaitytės pagrindinės mokyklos (Naikupės g. 25) patalpas: | Nuo 2016 m. birželio mėn. iki pastato rekonstrukcijos pabaigos | Lopšelio-darželio „Puriena“ ir Ievos Simonaitytės mokyklos direktoriai |
| 2.6.1. | patalpų remontas ir jų pritaikymas 2 grupių ikimokyklinio amžiaus vaikų veiklai | 2016 m. birželis–rugpjūtis | Lopšelio-darželio „Puriena“ direktorius |
| 2.6.2. | baldų, inventoriaus ir ugdymo priemonių perkėlimas į Ievos Simonaitytės mokyklos patalpas | 2016 m. birželis | Lopšelio-darželio „Puriena“ direktorius |
| 2.6.3. | lopšelio-darželio „Puriena“ 3,3 auklėtojų etato, 2 auklėtojo padėjėjų, 1 virėjo perkėlimas į Ievos Simonaitytės mokyklos patalpas dirbti su ikimokyklinio ugdymo grupių vaikais. Darbuotojų darbo santykiai tęsiami lopšelyje-darželyje „Puriena“ | Nuo 2016 m. rugsėjo mėn. iki pastato rekonstrukcijos pabaigos | Lopšelio-darželio „Puriena“ direktorius |
| 2.6.4. | 2 lopšelio-darželio „Puriena“ ikimokyklinio ugdymo grupių (2 darželio) veiklos vykdymas Ievos Simonaitytės mokyklos patalpose | Nuo 2016 m. rugsėjo mėn. iki pastato rekonstrukcijos pabaigos | Lopšelio-darželio „Puriena“ ir Ievos Simonaitytės mokyklos direktoriai |
| **3.** | **Lopšelio-darželio „Puriena“ darbuotojų darbo vietų perkėlimas į Ievos Simonaitytės pagrindinės mokyklos (Naikupės g. 25) patalpas** |  |  |
| 3.1. | Patalpų paruošimas, darbo sąlygų sudarymas lopšelio-darželio „Puriena“ administracijai ir kitiems darbuotojamsIevos Simonaitytės mokyklos patalpose | 2016 m. gegužė | Ievos Simonaitytės mokyklos direktorius |
| 3.2. | Reikalingų darbui baldų, inventoriaus, darbo priemonių, dokumentacijos perkėlimas iš lopšelio-darželio „Puriena“ pastato į paskirtus kabinetus | 2016 m. birželis | Lopšelio-darželio „Puriena“ direktorius |
| 3.3. | Ryšio priemonių, kompiuterinės technikos paruošimas darbui patalpose, į kurias perkeliami administracijos ir kiti darbuotojai | 2016 m. birželis–rugpjūtis | Lopšelio-darželio „Puriena“ direktorius |
| 3.4. | Administracijos ir kitų darbuotojų darbo vietų perkėlimas į numatytas patalpas | Nuo 2016 m. birželio mėn. iki pastato rekonstrukcijos pabaigos | Lopšelio-darželio „Puriena“ direktorius |
| **4.** | **Lopšelio-darželio „Puriena“ darbuotojų darbo santykių pakeitimas** |  |  |
| 4.1. | Darbuotojų įspėjimas apie darbo sutarties sąlygų pakeitimą (darbo vietos, darbo krūvio, laikiną pareigybės pavadinimo pakeitimą ir kt.) ar atleidimą | 2016 m. balandis, gegužė | Lopšelio-darželio „Puriena“ direktorius |
| 4.2. | Darbuotojų, kurių darbas nesusijęs su konkrečia ikimokyklinio ar priešmokyklinio ugdymo grupe, darbo grafikų sudarymas, paskirstant darbo laiką proporcingai 6 įstaigose (Vydūno gimnazijoje, „Smeltės“ progimnazijoje, Ievos Simonaitytės mokykloje, lopšeliuose-darželiuose „Žemuogėlė“, „Du gaideliai“ ir „Pakalnutės“ mokykloje-darželyje) | 2016 m. rugpjūtis | Lopšelio-darželio „Puriena“ direktorius |
| 4.3. | Darbo sutarčių pakeitimas darbuotojams, kuriems sumažinamas darbo krūvis, laikinai pakeičiama pareigybė ar darbo vieta | 2016 m. birželis–rugpjūtis | Lopšelio-darželio „Puriena“ direktorius |
| **5.** | **Lopšelio-darželio „Puriena“ inventoriaus, baldų ir dokumentacijos sandėliavimas bei saugojimas** |  |  |
| 5.1. | Patalpų paruošimasdokumentacijos ir kito inventoriaus sandėliavimui bei saugojimui Moksleivių saviraiškos centre (Smiltelės g. 22-1) ir Ievos Simonaitytės mokykloje (Naikupės g. 25) | 2016 m. gegužė–rugpjūtis | Moksleivių saviraiškos centro ir Ievos Simonaitytės mokyklos direktoriai |
| 5.2. | Dokumentacijos ir kito inventoriaus pervežimas, sandėliavimas ir saugojimas Moksleivių saviraiškos centro ir Ievos Simonaitytės mokyklos patalpose | Nuo 2016 m. birželio mėn. iki pastato rekonstrukcijos pabaigos | Lopšelio-darželio „Puriena“, Ievos Simonaitytės mokyklos, Moksleivių saviraiškos centro direktoriai |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_